Súťažné podklady

Súťažný postup

zadávania podlimitnej zákazky postupom podľa § 112 až 116 zákona č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**súťaž**“)

/stavebné práce/

evidenčné číslo súťaže:

TEHOS/PLZ – 01/2019

predmet zákazky

**Modernizácia tepelnej sústavy TEHOS, Dolný Kubín – Bysterec**

|  |  |
| --- | --- |
| Osoba zodpovedná za vypracovanie súťažných podkladov: | Mgr. Lucia Olešová |
| Súťažné podklady schválil: | Ing. Stanislav Vilček  konateľ |

V Dolnom Kubíne, dňa 27.08.2019

ČASŤ A. Pokyny pre uchádzačov 4

ODDIEL I. Všeobecné informácie 4

**1** **Identifikácia osoby podľa § 8 ods. 3 ZVO** 4

**2** **Predmet zákazky** 4

**3** **Komplexnosť dodávky** 4

**4** **Zdroj finačných prostriedkov** 4

**5** **Zmluva** 5

**6** **Miesto a termín realizácie predmetu zákazky** 5

**7** **Oprávnení uchádzači** 5

**8** **Predloženie a obsah ponúk** 5

**9** **Variantné riešenie** 7

**10** **Platnosť ponúk** 7

**11** **Náklady na ponuky** 7

ODDIEL II. Dorozumievanie medzi verejným obstarávateľom a uchádzačmi alebo záujemcami 8

**12** **Dorozumievanie medzi verejným obstarávateľom a uchádzačmi alebo záujemcami** 8

**13** **Vysvetľovanie a doplnenie súťažných podkladov** 9

**14** **Obhliadka miesta realiziácie predmetu zákazky** 9

ODDIEL III. Príprava ponuky 9

**15** **Jazyk ponúk** 9

**16** **Zábezpeka** 9

**17** **Mena a ceny uvádzané v ponukách** 11

**18** **Vyhotovenie ponúk** 11

**19** **Konflikt záujmov** 11

Oddiel IV. Predkladanie ponúk 12

**20** **Spôsob predloženia ponuky** 12

**21** **Miesto a lehota na predkladanie ponúk** 13

**22** **Stiahnutie/vymazanie pôvodnej ponuky a predloženie novej ponuky** 13

Oddiel V. Otváranie a vyhodnotenie ponúk 13

**23** **Otváranie ponúk** 13

**24** **Vyhodnotenie splnenia podmienok účasti, vysvetľovanie a vyhodnocovanie ponúk** 14

**25** **Dôvernosť procesu verejného obstarávania** 17

**26** **Vyhodnotenie splnenia podmienok účasti úspešného uchádzača a informácia o výsledku hodnotenia ponúk** 17

**27** **Uzavretie zmluvy** 18

Časť B. Opis predmetu zákazky 20

**1** **Základný opis Predmetu zakázky** 20

**2** **Miesto realizácie predmetu zákazky** 20

**3** **Termín realizácie predmetu zákazky** 20

**4** **Záruka** 21

**5** **Ďalšie požiadavky na predmet zákazky a súvisiace služby** 21

ČASŤ C. Spôsob určenia ceny 23

**1** **Stanovenie ceny za predmet zákazky** 23

**2** **Predloženie ceny za predmet zákazky** 23

ČASŤ D. Podmienky účasti uchádzačov 25

**1** **Osobné postavenie** 25

**2** **technická alebo odborná spôsobilosť** 25

ČASŤ E. Obchodné podmienky 29

**1** **Podmienky uzatvorenia zmluvy** 29

Časť F. Kritéria hodnotenia ponúk 30

**1** **Kritérium na hodnotenie ponúk** 30

**2** **Spôsob vyhodnotenia ponúk** 30

Príloha č. A.1: Jednotný európsky dokument (JED) v zmysle § 39 ZVO 31

Príloha č. A.2: Čestné vyhlásenie o splnení podmienok účasti 32

Príloha č. A.3: Čestné vyhlásenie o neprítomnosti konfliktu záujmov 33

Príloha č. A.4: Vyhlásenie o akceptácii podmienok súťaže 34

Prílohy č. B.1: Projektová dokumentácia, stavebné povolenie + oznámenia stavebného úradu k ohláseniu stavby 36

Príloha č. B.2: Identifikácia vybraných technologických zariadení, materiálov a inteligentného riadiaceho systému 37

Príloha č. C.1: Návrh uchádzača na plnenie kritéria 39

Príloha č. C.2: Cenová tabuľka – položkový rozpočet – výkaz výmer 40

Príloha č. E.1: Zmluva o dielo – vzor zmluvy 41

SUMARIZÁCIA PRÍLOH SÚŤAŽNÝCH PODKLADOV 42

# **ČASŤ A. Pokyny pre uchádzačov**

# ODDIEL I. Všeobecné informácie

## **Identifikácia osoby podľa § 8 ods. 3 ZVO**

### Názov: **TEHOS, s. r. o.**

### Sídlo: Námestie slobody 1269/3, 026 01 Dolný Kubín

### Štatutárny orgán/štatutár: Ing. Stanislav Vilček, konateľ

### IČO: 36 389 331

### DIČ: 2020131487

### IČ DPH: SK 2020131487

### zapísaný: v Obchodnom registri Okresného súdu Žilina, oddiel: Sro, vložka č.: 11956/L

### (ďalej len „**verejný obstarávateľ**“)

### ďalšie informácie o podmienkach súťaže môžete získať u:

### Obchodné meno: **Tatra Tender s.r.o.**

### Sídlo: Krčméryho 16, 811 04 Bratislava, Slovenská republika

### Štatutárny zástupca: Mgr. Vladimír Oros, konateľ

### IČO: 44 119 313

### zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

### Osoba zodpovedná

### za vypracovanie súťažných podkladov: Mgr. Lucia Olešová (ďalej len „**Zodpovedná osoba**“)

## **Predmet zákazky**

### Predmetom zákazky je realizácia projektu „Modernizácia tepelnej sústavy TEHOS, Dolný Kubín – Bysterec“ podľa projektovej dokumentácie, ktorá tvorí Prílohu č. B. 1 týchto súťažných podkladov (ďalej len „**predmet zákazky**“ alebo „**dielo**“).

### Hlavný kód CPV:

45231000-5 Stavebné práce na stavbe diaľkových potrubných vedení, komunikačných a energetických zariadení

### Dodatočné kódy CPV:

45232140-5 Stavebné práce na hlavnom potrubí miestneho vykurovania

45232141-2 Vykurovacie práce

38424000-3 Prístroje na meranie a kontrolu

48150000-4 Softvérový balík na riadenie priemyselných odvetví

44163120-7 Rúrky diaľkového kúrenia

### Podrobné vymedzenie predmetu zákazky tvorí Časť B. Opis predmetu zákazky týchto súťažných podkladov.

## **Komplexnosť dodávky**

### Uchádzač predloží ponuku na celý predmet zákazky.

## **Zdroj finačných prostriedkov**

### Predmet zákazky bude z 85% financovaný z nenávratného finančného príspevku Ministerstva životného prostredia Slovenskej republiky poskytnutého verejnému obstarávateľovi prostredníctvom Slovenskej inovačnej a energetickej agentúry (ďalej len „**Poskytovateľ NFP**“) v rámci programu Kvalita životného prostredia, kód výzvy: OPKZP-PO4-SC451-2019-50 a z vlastných prostriedkov verejného obstarávateľa.

## **Zmluva**

### Výsledkom súťaže bude zmluva o dielo podľa ustanovenia § 536 a nasl. zákona č. 513/1991 Zb., Obchodný zákonník v platnom znení, uzatvorená medzi úspešným uchádzačom (zhotoviteľom) a verejným obstarávateľom (objednávateľom) (ďalej len „**Zmluva**“).

### Obsah Zmluvy bude zodpovedať podmienkam stanoveným v týchto súťažných podkladoch a ponuke úspešného uchádzača.

### Keďže verejný obstarávateľ nedisponuje vlastnými prostriedkami na financovanie predmetu zákazky v plnom rozsahu, podmienkou uzavretia Zmluvy s úspešným uchádzačom je schválenie výsledku tejto súťaže Poskytovateľom NFP.

## **Miesto a termín realizácie predmetu zákazky**



### Miesto realizácie predmetu zákazky: intravilán mesta Dolný Kubín, sídlisko Bysterec. Podrobnosti týkajúce sa miesta realizácie predmetu zákazky sú uvedené v projektovej dokumentácii, ktorá tvorí prílohu č. B.1 týchto súťažných podkladov.

### Lehota realizácie predmetu zákazky: 120 dní odo dňa odovzdania staveniska úspešnému uchádzačovi pričom hlavné práce na realizácii predmetu zákazky spojené s odstávkou dodávky tepla a teplej úžitkovej vody a/alebo práce potrebné pre úspešné absolvovanie kolaudačného konania je možné realizovať výlučne v období mimo vykurovacieho obdobia. Bližšie podmienky odovzdania staveniska a lehôt realizácie sú upravené v Prílohe č. E. 1 Zmluva o dielo týchto súťažných podkladov.

## **Oprávnení uchádzači**



### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči verejnému obstarávateľovi spoločne.

### V prípade, ak je uchádzačom skupina, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto súťaži. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

## **Predloženie a obsah ponúk**



### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe prostredníctvom systému JOSEPHINE spôsobom uvedeným v bode 20 tejto časti súťažných podkladov a v lehote uvedenej v bode 21.3 tejto časti súťažných podkladov.

### Súčasťou ponuky musia byť nasledujúce doklady / dokumenty:

* + 1. Identifikácia uchádzača (vrátane uvedenia kontaktnej osoby s jej e-mail adresou a tel. číslom).
    2. Doklady a dokumenty na preukázanie splnenia podmienok účasti požadované v časti III.1) Výzvy na predkladanie ponúk uverejnenej vo Vestníku verejného obstarávania (ďalej „**Výzva**“) a v Časti D. Podmienky účasti uchádzačov týchto súťažných podkladov.

### Návrh zmluvy vypracovaný podľa Prílohy č. E. 1 týchto súťažných podkladov**. Uchádzač predloží aj prílohu č. 5 zmluvy - v závislosti od spôsobu preukazovania splnenia podmienok účasti.**

### Doklad o zložení zábezpeky podľa bodu 16 tejto časti súťažných podkladov vo forme stanovenej v bode 8.6 tejto časti súťažných podkladov.

### Návrh na plnenie kritérií predložený formou vyplnenej tabuľky podľa vzoru v Prílohe č. C. 1 Návrh uchádzača na plnenie kritéria týchto súťažných podkladov.

### Cena predmetu zákazky stanovená v súlade s podmienkami Časti C. Spôsob určenia ceny. Uchádzač predloží ocenené tabuľky uvedené v Prílohe č. C. 2 Cenová tabuľka – položkový rozpočet – výkaz výmer vo forme uvedenej v bode 8.4 nižšie a súčasne aj vo formáte .xls / .xlsx (excel) .

### Identifikácia vybraných technologických zariadení, materiálov a inteligentného riadiaceho systému vypracovaná podľa Prílohy č. B.2 týchto súťažných podkladov, vrátane certifikátov a vyhlásení o zhode.

### Čestné vyhlásenie uchádzača o neprítomnosti konfliktu záujmov vypracované podľa Prílohy č. A. 3 týchto súťažných podkladov v súlade s bodom 19 tejto časti súťažných podkladov.

### Vyhlásenie o akceptácii podmienok súťaže, ktorého vzor tvorí Prílohu č. A. 4 týchto súťažných podkladov.

### Kópia ponuky bez dokladov a dokumentov podľa bodu 8.3.2 vyššie vo vyhotovení, ktoré umožní nezverejnenie dôverných informácií a osobných údajov v súlade s bodom 8.9 tejto časti súťažných podkladov nižšie.

### Každá z vyššie uvedených častí ponuky (pokiaľ z bodu 8.6 tejto časti súťažných podkladov nevyplýva inak) musí byť:

### v prípade:

### dokumentu vydaného uchádzačom - **podpísaná uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných,

### dokumentu, ktorý uchádzač nevydáva a nejedná sa o doklad uvedený v bode 8.3.2 tejto časti súťažných podkladov určený na preukázanie splnenia podmienok účasti osobného postavenia podľa § 32 ZVO alebo doklad uvedený v bode 8.3.4 tejto časti súťažných podkladov - **podpísaná treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“),

### **vložená** do systému JOSEPHINE spôsobom uvedeným v bode 20 tejto časti súťažných podkladov.

### Doklady a dokumenty uvedené v bode 8.3.2 tejto časti súťažných podkladov, **ktorými uchádzač preukazuje splnenie podmienok účasti osobného postavenia podľa ustanovenia § 32 ZVO**, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď

### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### V prípade poskytnutia zábezpeky formou bankovej záruky alebo poistenia záruky, uchádzač v ponuke predloží doklad o zložení bankovej záruky, resp. poistenia záruky podľa bodu 8.3.4 tejto časti súťažných podkladov v ponuke buď vo forme:

### elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

### prostej kópie bankovej záruky, resp. poistenia záruky a zároveň samostatne doručí originál záručnej listiny, resp. poistenia záruky (notársky overená kópia nie je postačujúca) na adresu Tatra Tender s. r. o., Krčméryho 16, 811 04 Bratislava v súlade s bodom 21 tejto časti súťažných podkladov.

### V prípade zloženia finančných prostriedkov na bankový účet verejného obstarávateľa sa odporúča, aby uchádzač predložil výpis z bankového účtu, resp. iný doklad potvrdzujúci skutočnosť, že finančné prostriedky budú pripísané na účet verejného obstarávateľa najneskôr v deň uplynutia lehoty na predkladanie ponúk.

### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 8.4 vyššie alebo pravdivosti informácií v nich uvedených, verejný obstarávateľ si vyhradzuje právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.5 vyššie, resp. vo forme listinného originálu tak, ako je uvedené v bode 8.6.2 tejto časti súťažných podkladov.

### Na zabezpečenie ochrany osobných údajov a dôverných informácií tvoriacich obsah ponuky, uchádzač elektronicky predloží aj kópiu časti ponuky podľa bodu 8.3.10 vyššie vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

## **Variantné riešenie**

### Neumožňuje sa predložiť variantné riešenie.

## **Platnosť ponúk**

### Ponuky zostávajú platné počas lehoty viazanosti ponúk stanovenej do 31.08.2020.

### V prípade podania námietok proti postupu verejného obstarávateľa, alebo v prípade predĺženia procesu verejného obstarávania z iných objektívnych dôvodov, sa uchádzačom oznámi predĺženie lehoty viazanosti ponúk formou elektronickej komunikácie v systéme JOSEPHINE.

### Lehota viazanosti ponúk (vrátane jej predĺženia) nepresiahne **12 mesiacov** od uplynutia lehoty na predkladanie ponúk.

## **Náklady na ponuky**

### Všetky výdavky spojené s prípravou a predložením ponúk znášajú uchádzači bez finančného nároku voči verejnému obstarávateľovi.

### **Ponuky doručené spôsobom uvedeným v bode 20 tejto časti súťažných podkladov a predložené v lehote na predkladanie ponúk podľa bodu 21.3 tejto časti súťažných podkladov sa uchádzačom nevracajú.** Zostávajú ako súčasť dokumentácie o súťaži.

# ODDIEL II. Dorozumievanie medzi verejným obstarávateľom a uchádzačmi alebo záujemcami

## **Dorozumievanie medzi verejným obstarávateľom a uchádzačmi alebo záujemcami**



### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku.

### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi, resp. záujemcami, počas celého procesu verejného obstarávania.

### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### Microsoft Internet Explorer verzia 11.0 a vyššia,

### Mozilla Firefox verzia 13.0 a vyššia,

### Google Chrome, alebo

### Microsoft Edge.

### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s verejným obstarávateľom.

### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

### Verejný obstarávateľ umožňuje neobmedzený a priamy prístup elektronickými prostriedkami ku všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty (i) v príslušnej časti zákazky v systéme JOSEPHINE a (ii) v profile verejného obstarávateľa zriadenom v elektronickom úložisku na webovej stránke Úradu pre verejné obstarávanie.

### Podania a dokumenty súvisiace s uplatnením revíznych postupov budú medzi verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. JOSEPHINE).

## **Vysvetľovanie a doplnenie súťažných podkladov**



### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie.

### Vysvetlenie informácií uvedených vo Výzve, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

## **Obhliadka miesta realiziácie predmetu zákazky**

### Verejný obstarávateľ záujemcom odporúča vykonať obhliadku miesta realizácie predmetu zákazky. Obhliadka bude pre všetkých záujemcov spoločná a uskutoční sa dňa 17.09.2019 o 09:00 hod. so stretnutím pred budovou Kotolne Bysterec, Bysterecká 1255, 026 01 Dolný Kubín.

### Účasť na obhliadke záujemca potvrdí spolu s uvedením svojich identifikačných údajov prostredníctvom komunikačného rozhrania systému JOSEPHINE najneskôr 24 hodín pred určeným časom obhliadky. V rovnakej lehote a rovnakým spôsobom môže záujemca z dôvodov hodných osobitného zreteľa ospravedlniť svoju neúčasť na obhliadke a požiadať verejného obstarávateľa o stanovenie ďalšieho termínu obhliadky. V takomto prípade bude náhradný termín obhliadky oznámený záujemcom, ktorí oň požiadali a svoju neúčasť na obhliadke stanovenej v pôvodnom termíne ospravedlnili a odôvodnili.

### Kontaktnou osobou na účely obhliadky je vedúci tepelného hospodárstva, energetik Ing. Ivan Drabiňák, e-mail: [drabinak.ivan@tehos.eu](mailto:drabinak.ivan@tehos.eu), tel. č.: +421 911 759 511 (na vedomie sekretariát verejného obstarávateľa: Anna Piňáková, e-mail: [pinakova.anna@tehos.eu](mailto:pinakova.anna@tehos.eu)).

# ODDIEL III. Príprava ponuky

## **Jazyk ponúk**



### Ponuky, doklady a dokumenty v nich predložené sa predkladajú v štátnom jazyku Slovenskej republiky.

### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## **Zábezpeka**

### Verejný obstarávateľ vyžaduje na zabezpečenie ponuky zloženie zábezpeky vo výške **50.000,-EUR** (slovom: päťdesiattisíc euro)

### Zábezpeku je možné zložiť:

### Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do uplynutia lehoty viazanosti ponúk, t.j. 31.08.2020 (resp. predĺženej lehoty viazanosti). Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa v súťaži s názvom **Modernizácia tepelnej sústavy TEHOS, Dolný Kubín – Bysterec, pričom v texte bankovej záruky musí byť súťaž nezameniteľne identifikovateľná napr. číslom Výzvy, ktorou bola vyhlásená**. Banka predĺži platnosť bankovej záruky v prípade, že bola lehota viazanosti ponúk predĺžená. Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 (siedmich) dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi. V prípade poskytnutia zábezpeky formou bankovej záruky, uchádzač predloží bankovú záruku **vo forme a spôsobom uvedeným v ustanovení bodu 8.6 tejto časti súťažných podkladov**.

### Poskytnutím poistenia záruky za uchádzača:

Poskytnutie poistenia záruky nesmie byť v rozpore s ustanoveniami zákona č. 39/2015 Z. z.   
o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistenej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk, t.j. minimálne do 31.08.2020 (resp. predĺženej lehoty viazanosti). Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tejto súťaži s názvom **Modernizácia tepelnej sústavy TEHOS, Dolný Kubín – Bysterec, pričom v texte** **dokladu vystaveného poisťovňou musí byť súťaž nezameniteľne identifikovateľná napr. číslom Výzvy, ktorou bola vyhlásená**. Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky do 7 (siedmich) dní po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi. V prípade poskytnutia zábezpeky formou poistenia záruky, uchádzač predloží doklad vystavený poisťovňou **vo forme a spôsobom uvedeným v ustanovení bodu 8.6 tejto časti súťažných podkladov.**

### Zložením finančných prostriedkov na bankový účet verejného obstarávateľa

V prípade zloženia finančných prostriedkov na bankový účet verejného obstarávateľa musia byť zložené na účet:

1. Názov banky: Prima banka Slovensko, a.s.
2. IBAN kód: SK34 5600 0000 0040 5700 1002
3. SWIFTová adresa banky: KOMASK2X
4. Variabilný symbol: [*uchádzač doplní svoje IČO*]
5. Poznámka: **Modernizácia tepelnej sústavy TEHOS**

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

### Ak nebude platná banková záruka alebo doklad o poistení záruky súčasťou ponuky uchádzača, prípadne nebudú zložené finančné prostriedky na účte verejného obstarávateľa v zmysle bodu 16.2.3 vyššie, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky zo súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

### Verejný obstarávateľ uvoľní alebo vráti uchádzačovi zábezpeku do siedmich dní odo dňa:

### uplynutia lehoty viazanosti ponúk,

### márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

### uzavretia zmluvy.

### Zábezpeka prepadne v prospech verejného obstarávateľa, ak uchádzač v lehote viazanosti ponúk:

### odstúpi od svojej ponuky, alebo

### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

## **Mena a ceny uvádzané v ponukách**



### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.

### Uchádzačom navrhovaná zmluvná cena bude vyjadrená v EUR. Celková cena ako aj každá z cenových položiek musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať jednotkovú cenu každej z položiek ako aj celkovú cenu predmetu zákazky, t. j. súčet všetkých položiek, ako aj ďalšie náležitosti uvedené v Časti C. Spôsob určenia ceny týchto súťažných podkladov.

## **Vyhotovenie ponúk**



### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Ponuka je do systému JOSEPHINE vložená vo chvíli dokončenia spracovania obálky (priebeh spracovávania systému znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

## **Konflikt záujmov**

### Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A. 3 týchto súťažných podkladov.

### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

# Oddiel IV. Predkladanie ponúk

## **Spôsob predloženia ponuky**



### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa bodu 21.3 tejto časti súťažných podkladov a podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

### nedodržal určený spôsob komunikácie,

### obsah jeho ponuky nie je možné sprístupniť alebo

### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8:00 – 16:00 hod.,

### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.,

### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.,

### počkaním na autentifikačný kód, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. **Lehota na tento úkon sú obvykle 3 - 4 pracovné dni a je potrebné s touto lehotou počítať pri vkladaní ponuky.**

### Autentifikovaný záujemca si po prihlásení do systému JOSEPHINE v prehľade zákaziek-zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Požiadavka verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

### Ak ponuka obsahuje dôverné informácie definované v bode 25 tejto časti súťažných podkladov, uchádzač ich v ponuke viditeľne označí v súlade s bodom 8.9 tejto časti súťažných podkladov. V prípade, ak uchádzač vyslovene neoznačí časti svojej ponuky ako dôverné, verejný obstarávateľ je oprávnený zverejniť celú ponuku uchádzača.

## **Miesto a lehota na predkladanie ponúk**



### Ponuky sa predkladajú v súlade s podmienkami bodu 20 tejto časti súťažných podkladov.

### Ak uchádzač v ponuke predkladá v zmysle bodu 8.6.2 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 21.2.1. nižšie, pričom obal musí obsahovať nasledovné údaje:

### adresu: Tatra Tender s. r. o., Krčméryho 16, 811 04 Bratislava,

### adresu uchádzača (názov alebo obchodné meno a adresu sídla alebo miesta podnikania),

### označenie „**Súťaž – Modernizácia tepelnej sústavy TEHOS, Dolný Kubín – Bysterec – neotvárať**“.

### Lehota na predkladanie ponúk uplynie: 27.09.2019 o 09:00 hod. miestneho času.

## **Stiahnutie/vymazanie pôvodnej ponuky a predloženie novej ponuky**

## 

### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 21.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky). Predloženie novej časti ponuky, ktorá bola predložená podľa bodu 8.6 tejto časti súťažných podkladov, je možné vykonať tak, že uchádzač do uplynutia lehoty na predkladanie ponúk podľa bodu 21.3 tejto časti súťažných podkladov:

### predloží novú (kompletnú) ponuku prostredníctvom funkcionality webovej aplikácie JOSEPHINE a

### doručí novú časť ponuky podľa bodu 8.6 tejto časti súťažných podkladov na adresu uvedenú v bode 21.2.1. tejto časti súťažných podkladov.

# Oddiel V. Otváranie a vyhodnotenie ponúk

## **Otváranie ponúk**



### Otváranie ponúk vykoná komisia tak, že najskôr overí neporušenosť ponuky a následne ju otvorí sprístupnením jej obsahu.

### Otváranie ponúk sa uskutoční dňa 27.09.2019 o 13:00 hod. miestneho času v zasadacej miestnosti spoločnosti TEHOS, s. r. o., Námestie slobody 1269/3, 026 01 Dolný Kubín.

### Otváranie ponúk komisiou bude v zmysle § 52 ods. 2 ZVO verejné. Na otváraní ponúk sa môžu zúčastniť uchádzači, ktorí predložili ponuku v lehote na predkladanie ponúk, a to prostredníctvom svojho štatutárneho orgánu /svojich štatutárnych orgánov, resp. môžu byť zastúpení osobou oprávnenou zúčastniť sa na otváraní ponúk za uchádzača. **Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie**.

### Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom; ostatné údaje uvedené v ponuke sa nezverejňujú.

### Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk podľa bodu 23.4 tejto časti súťažných podkladov.

### Po otvorení ponúk komisia vykoná všetky úkony podľa ZVO a v súlade ustanovením bodu 24 tejto časti súťažných podkladov.

## **Vyhodnotenie splnenia podmienok účasti, vysvetľovanie a vyhodnocovanie ponúk**

### Posúdenie splnenia podmienok účasti a vyhodnotenie ponúk komisiou je neverejné.

### V rámci procesu hodnotenia ponúk komisia najprv posudzuje splnenie podmienok účasti uchádzačom.

### Verejný obstarávateľ posudzuje splnenie podmienok účasti v súlade s Výzvou a Časťou D. Podmienky účasti uchádzačov týchto súťažných podkladov. Posúdenie splnenia podmienok účasti uchádzačov bude založené na posúdení splnenia podmienok týkajúcich sa:

### osobného postavenia uchádzača podľa § 32 ZVO,

### podmienok technickej alebo odbornej spôsobilosti podľa § 34 až § 36 ZVO.

### Splnenie podmienok účasti uchádzačov v súťaži sa bude posudzovať na základe dokladov a dokumentov predložených podľa požiadaviek uvedených v časti III.1) Výzvy. Jednotným európskym dokumentom pre verejné obstarávanie (JED) môže uchádzač predbežne nahradiť doklady na preukázanie splnenia podmienok účasti určené verejným obstarávateľom, spôsobom podľa § 39 ZVO (podrobnejšie inštrukcie sú v Prílohe č. A.1 týchto súťažných podkladov a na web stránke Úradu pre verejné obstarávanie: <https://www.uvo.gov.sk/jednotny-europsky-dokument-pre-verejne-obstaravanie-602.html>). Verejný obstarávateľ obmedzuje informácie požadované v JED na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (Globálny údaj pre všetky podmienky účasti).

### Uchádzač môže podľa § 114 ods. 1 ZVO predbežne nahradiť doklady určené verejným obstarávateľom na preukázanie splnenia podmienok účasti aj čestným vyhlásením (vzor čestného vyhlásenia je obsahom Prílohy č. A. 2 týchto súťažných podkladov), v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné.

### Ak uchádzač použije čestné vyhlásenie alebo JED, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO. Verejný obstarávateľ postupuje podľa § 39 ods. 7 a 8 ZVO, ak čestné vyhlásenie obsahuje aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné.

### Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do:

### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.5.1 vyššie.

### Verejný obstarávateľ písomne požiada uchádzača, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie.

### Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO verejný obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti nahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti.

### Verejný obstarávateľ vyhodnotí splnenie podmienok účasti v súlade s ustanoveniami § 40 ZVO a vylúči zo súťaže uchádzača, ktorý:

### nesplnil podmienky účasti,

### predložil neplatné doklady; neplatnými dokladmi sú doklady, ktorým uplynula lehota platnosti,

### poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti alebo výber záujemcov,

### pokúsil sa neoprávnene ovplyvniť postup verejného obstarávania,

### pokúsil sa získať dôverné informácie, ktoré by mu poskytli neoprávnenú výhodu,

### konflikt záujmov podľa § 23 ZVO nemožno odstrániť inými účinnými opatreniami,

### na základe dôveryhodných informácií má dôvodné podozrenie, že uchádzač alebo záujemca uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž, ak sa táto podmienka uviedla vo Výzve,

### pri posudzovaní odbornej spôsobilosti preukázateľne identifikoval protichodné záujmy záujemcu alebo uchádzača, ktoré môžu nepriaznivo ovplyvniť plnenie zákazky,

### nepredložil po písomnej žiadosti podľa odseku 24.5 vysvetlenie alebo doplnenie predložených dokladov v určenej lehote,

### nepredložil po písomnej žiadosti doklady nahradené jednotným európskym dokumentom v určenej lehote alebo nepredložil po písomnej žiadosti doklady nahradené čestným vyhlásením v určenej lehote,

### nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,

### nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote podľa § 41 ods. 2 ZVO,

### nenahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ktorí nespĺňajú podmienku účasti podľa § 34 ods. 1 písm. c) alebo písm. g) ZVO, v určenej lehote novými osobami alebo orgánmi, ktoré spĺňajú túto podmienku účasti.

### Verejný obstarávateľ vylúči z verejného obstarávania aj uchádzača, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa § 25 ZVO, nemožno odstrániť inými účinnými opatreniami ani po vyjadrení uchádzača; verejný obstarávateľ pred takýmto vylúčením poskytne uchádzačovi možnosť v lehote piatich pracovných dní od doručenia žiadosti preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.

### Uchádzač, ktorý nespĺňa podmienky účasti osobného postavenia podľa § 32 ods. 1 písm. a) resp. g) a h) ZVO, ak boli verejným obstarávateľom na preukázanie splnenia podmienok účasti požadované alebo sa na neho vzťahuje dôvod na vylúčenie podľa bodu odseku 24.7.3 až 24.7.7 vyššie a bodu 24.8 vyššie, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.

### Uchádzač bude písomne upovedomený o jeho vylúčení zo súťaže z dôvodu nesplnenia podmienok účasti s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

### Komisia ďalej vyhodnocuje ponuky z hľadiska splnenia požiadaviek verejného obstarávateľa na predmet zákazky. Ak verejný obstarávateľ vyžadoval od uchádzačov zábezpeku, komisia posúdi zloženie zábezpeky.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### Komisia akceptuje iba ponuky, ktoré spĺňajú požiadavky na predmet zákazky uvedené vo Výzve a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú zo súťaže vylúčené v súlade s § 53 ods. 5 Zákona.

### Po vyhodnotení ponúk z hľadiska splnenia požiadaviek verejného obstarávateľa na predmet zákazky, komisia vyhodnocuje ponuky, ktoré neboli vylúčené, v časti návrhu na plnenie kritérií.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### Ak boli predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky verejného obstarávateľa na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia, ktorá je najmenej o

1. 15 % nižšia, ako priemer cien plnenia podľa ostatných ponúk okrem ponuky s najnižšou cenou a
2. 10 % nižšia, ako je cena plnenia podľa ponuky s druhou najnižšou cenou plnenia.

### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

### V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 5/2016 zo dňa 15.4.2016.

### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

### Uchádzač bude písomne upovedomený o vylúčení jeho ponuky zo súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### Komisia ďalej vyhodnocuje ponuky uchádzačov, ktoré neboli zo súťaže vylúčené, podľa kritérií na hodnotenie ponúk uvedených vo Výzve a spôsobom určeným v Časti F. Kritériá hodnotenia ponúk týchto súťažných podkladov, ktoré sú nediskriminačné a podporujú hospodársku súťaž.

### Ceny uvedené v ponukách uchádzačov sa budú vyhodnocovať v euro. Hodnotené budú ceny **bez DPH.**

## **Dôvernosť procesu verejného obstarávania**



### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

### z obsahu ponuky bude nepochybne jasné, ktoré informácie považuje uchádzač za dôverné.

V opačnom prípade verejný obstarávateľ zverejní v profile verejného obstarávateľa na webovej stránke Úradu pre verejné obstarávanie (ďalej len „**profil**“) kompletnú ponuku, pričom verejný obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

### Za dôverné informácie môže uchádzač v súlade s § 22 ods. 2 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

### Po podpise zmluvy verejný obstarávateľ zverejní v profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu o zákazke podľa § 24 ZVO, zmluvu a každú jej zmenu. Po skončení alebo zániku zmluvy verejný obstarávateľ zverejní v profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

1. Oddiel VI. Prijatie ponuky a uzavretie zmluvy

## **Vyhodnotenie splnenia podmienok účasti úspešného uchádzača a informácia o výsledku hodnotenia ponúk**

1. 1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ po vyhodnotení ponúk vyhodnotí splnenie podmienok účasti uchádzačom, ktorý sa umiestnil **na prvom mieste v poradí**.

Ak dôjde k vylúčeniu uchádzača, ktorý sa pôvodne umiestnil ako prvý v poradí, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak Verejný obstarávateľ v žiadosti neurčí dlhšiu lehotu a vyhodnotí ich podľa § 40 ZVO.

* 1. Verejný obstarávateľ po vyhodnotení ponúk, po skončení postupu podľa bodu 26.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia ponúk preukazuje verejný obstarávateľ.

## **Uzavretie zmluvy**

* 1. Návrh zmluvy predložený uchádzačom, ktorého ponuka bola úspešná, bude prijatý v súlade s týmito súťažnými podkladmi.
  2. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný.
  3. Ak úspešný uchádzač odmietne uzavrieť zmluvu alebo nie sú splnené povinnosti podľa bodu 27.2. tejto časti súťažných podkladov, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.
  4. Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.
  5. Uchádzač, ktorý sa umiestnil ako tretí v poradí, je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.
  6. Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať   
     sa do registra partnerov verejného sektora a nie sú zapísaní v registri partnerov verejného sektora.
  7. Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu č. 4 zmluvy najneskôr pred jej podpisom.
  8. Keďže verejný obstarávateľ pri vyhlásení tejto súťaže vychádzal z predpokladu, že predmet zákazky bude z väčšej časti financovaný z nenávratného finančného príspevku, a uzavretie zmluvy s úspešným uchádzačom je podmienené schválením výsledku tejto súťaže Poskytovateľom NFP, neschválenie výsledku tejto súťaže Poskytovateľom NFP sa považuje za zmenu okolností, za ktorých bola táto súťaž vyhlásená a je dôvodom na jej zrušenie.
  9. Ponuky uchádzačov sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

**Prílohy Časti A. súťažných podkladov**

**Príloha č. A. 1 Jednotný európsky dokument (JED) v zmysle § 39 ZVO**

**Príloha č. A. 2 Čestné vyhlásenie o splnení podmienok účasti**

**Príloha č. A. 3 Čestné vyhlásenie o neprítomnosti konfliktu záujmov**

**Príloha č. A. 4 Vyhlásenie o akceptácii podmienok súťaže**

# **Časť B. Opis predmetu zákazky**

**Nižšie sú stanovené záväzné požiadavky na predmet zákazky. Pokiaľ sa v opise predmetu zákazky najmä v projektovej dokumentácii použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri realizácii rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

## **Základný opis Predmetu zakázky**

### Predmetom zákazky je realizácia projektu „Modernizácia tepelnej sústavy TEHOS, Dolný Kubín – Bysterec“ na základe projektovej dokumentácie, ktorá tvorí Prílohu č. B.1 týchto súťažných podkladov (ďalej len „**predmet zákazky**“ alebo „**Dielo**“).

### Predmet zákazky predstavuje modernizáciu potrubnej siete centralizovaného zásobovania teplom (CZT) v súlade s Prílohou č. B.1 týchto súťažných podkladov - Projektová dokumentácia, stavebné povolenie + oznámenia stavebného úradu k ohláseniu (ďalej spolu len „**Projektová dokumentácia**“).

### Projektová dokumentácia sa člení nasledovne:

1. Sprievodná správa
2. Celková situácia
3. Vykurovanie
4. Elektroinštalácia
5. Rekonštrukcia MaR pre KOST Dolný Kubín Lokalita Bysterec
6. Prenosné dopravné značenie na miestnych komunikáciách v k.ú. Veľký Bysterec v Dolnom Kubíne
7. Plán organizácie výstavby
8. Rozpočet, výkaz výmer
9. Dokladová časť

### Projektová dokumentácia predstavuje projektovú dokumentáciu pre územné rozhodnutie a vydanie stavebného povolenia pre stavbu „Modernizácia tepelnej sústavy TEHOS, Dolný Kubín – Bysterec“ vypracovanú v apríli 2019 Ing. Vladimírom Štriflerom.

### V zmysle Projektovej dokumentácie sa zrealizuje hydraulické vyváženie sústavy CZT s potrebnými úpravami na niektorých úsekoch existujúcich potrubí a prípojok do niektorých objektov. V dvoch častiach aj prehodnotenie trasy potrubia a nové prepoje z dôvodu zlepšenia prevádzkových parametrov celej sústavy rozvodu CZT v danej lokalite. Postup obnovy sústavy CZT je podrobne popísaný v jednotlivých častiach Projektovej dokumentácie uvedených v bode 1.3 vyššie.

### Podrobné požiadavky pre MaR pre kompletné odovzdávacie stanice tepla a inteligentný riadiaci systém sú uvedené v Projektovej dokumentácii a Prílohe č. C. 2 Cenová tabuľka – položkový rozpočet – výkaz výmer týchto súťažných podkladov (dokument s označením „*H-výkaz výmer - MaR+IRS*“). Parametre týkajúce sa MaR a IRS sú v uvedených dokumentoch stanovené ako minimálne.

## **Miesto realizácie predmetu zákazky**

### Miesto realizácie predmetu zákazky: intravilán mesta Dolný Kubín, sídlisko Bysterec. Podrobnosti týkajúce sa miesta realizácie predmetu zákazky sú uvedené v Projektovej dokumentácii.

## **Termín realizácie predmetu zákazky**

### Lehota realizácie predmetu zákazky: 120 dní odo dňa odovzdania staveniska úspešnému uchádzačovi, pričom hlavné práce na realizácii predmetu zákazky spojené s odstávkou dodávky tepla a teplej úžitkovej vody a/alebo práce potrebné pre úspešné absolvovanie kolaudačného konania je možné realizovať výlučne v období mimo vykurovacieho obdobia. Bližšie podmienky odovzdania staveniska a lehôt realizácie sú upravené v Prílohe č. E. 1 Zmluva o dielo týchto súťažných podkladov.

## **Záruka**

### Verejný obstarávateľ požaduje záruku na realizované dielo v trvaní

### šesťdesiat (60) mesiacov na realizované Dielo a

### pokiaľ ide o výrobky a zariadenia dodávané v rámci realizácie predmetu zákazky tam, kde to úspešný uchádzač nevie ovplyvniť, v trvaní určenom výrobcom, minimálne však 36 mesiacov,

### a to v oboch prípadoch odo dňa protokolárneho prevzatia Diela.

### Podrobnosti týkajúce sa záruky sú uvedené v Prílohe č. E. 1 Zmluva o dielo týchto súťažných podkladov.

## **Ďalšie požiadavky na predmet zákazky a súvisiace služby**

### Podrobný obsah a podmienky realizácie Diela tvorí obsah Časti E. Obchodné podmienky týchto súťažných podkladov.

### Uchádzač je povinný náležite preštudovať priloženú Projektovú dokumentáciu a požiadavky na obstarávané práce uvedené v týchto súťažných podkladoch.

### Uchádzač svojou ponukou garantuje komplexnosť, úplný rozsah a kvalitu dodaných prác **v rozsahu definovanom projektovou dokumentáciou, súťažnými podkladmi a ich doplneniami, resp. vysvetleniami**, ktoré verejný obstarávateľ vykonal v priebehu verejného obstarávania do lehoty na predkladanie ponúk.

### Úspešný uchádzač (ďalej tiež „**zhotoviteľ**“) musí stavebné práce vykonávať v súlade s platnou právnou úpravou, predovšetkým zákonom č. 355/2007 Z.z. o ochrane podpore a rozvoji verejného zdravia a o zmene a doplnení niektorých zákonov v platnom znení a jeho vykonávacími predpismi a tak, aby bol Objednávateľ schopný dodržať všetky podmienky vyhlášky Ministerstva hospodárstva Slovenskej republiky č. 152/2005 Z. z. o určenom čase a o určenej kvalite dodávky tepla pre konečného spotrebiteľa, na ktoré majú práce Zhotoviteľa vplyv.

### Verejný obstarávateľ z každej faktúry vystavenej zhotoviteľom zadrží čiastku vo výške 10% z fakturovanej sumy bez DPH. Podrobnosti zádržného tvoria obsah vzoru Zmluvy o dielo v Prílohe č. E. 1 Zmluva o dielo týchto súťažných podkladov.

### Úspešný uchádzač bude povinný odo dňa prevzatia staveniska udržiavať v platnosti poistnú zmluvu na poistenie zodpovednosti za škodu pri výkone podnikateľskej činnosti na poistnú sumu minimálne vo výške zmluvnej ceny. Podrobnosti poistenia zodpovednosti za škodu tvoria obsah vzoru Zmluvy o dielo v Prílohe č. E. 1 Zmluva o dielo týchto súťažných podkladov.

### Verejný obstarávateľ si vyhradzuje právo vykonávať kontrolu postupu zhotovovania Diela. Podrobnosti tvoria obsah vzoru Zmluvy o dielo v Prílohe č. E. 1 Zmluva o dielo týchto súťažných podkladov.

### Zhotoviteľ je povinný pred odovzdaním Diela za účasti verejného obstarávateľa vykonať funkčné skúšky Diela. Podrobnosti tvoria obsah vzoru Zmluvy o dielo v Prílohe č. E. 1 Zmluva o dielo týchto súťažných podkladov.

### Zhotoviteľ bude riadiť realizáciu Diela v súlade s princípmi metodiky pre riadenie projektov PRINCE 2.

### Elektrickú energiu, vodu a akékoľvek iné energie zabezpečí v plnej miere zhotoviteľ. Akékoľvek náklady na energie spotrebované v súvislosti s realizáciou Diela znáša zhotoviteľ.

### Na účely preukázania splnenia požiadaviek na predmet zákazky uchádzač predloží vo svojej ponuke:

### ocenený dokument Cenová tabuľka – položkový rozpočet – výkaz výmer - Príloha č. C.2 súťažných podkladov (predkladá sa iba raz – viď požiadavka uvedená v bode 8.3.6 Časti A. súťažných podkladov).

### Identifikáciu vybraných technologických zariadení, materiálov a inteligentného riadiaceho systému - Príloha č. B.2 týchto súťažných podkladov (viď požiadavka uvedená v bode 8.3.7 Časti A. súťažných podkladov).

### **Prílohy Časti B. súťažných podkladov**

**Príloha č. B. 1 Projektová dokumentácia a stavebné povolenie + oznámenia stavebného úradu k ohláseniu**

**Príloha č. B. 2 Identifikácia vybraných technologických zariadení, materiálov a inteligentného riadiaceho systému**

# **ČASŤ C. Spôsob určenia ceny**

## **Stanovenie ceny za predmet zákazky**

### Cena za predmet zákazky podľa Časti B. Opis Predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

### Uchádzač musí v ponuke uviesť celkovú cenu predmetu zákazky ako aj jednotkové ceny jednotlivých položiek vrátane všetkých súvisiacich plnení požadovaných verejným obstarávateľom v Časti B. Opis predmetu zákazky týchto súťažných podkladov. V ponúkanej cene musí uchádzač zohľadniť všetky náklady spojené s realizáciou, ako napr. dočasné užívanie verejných komunikácií, poplatky, zriadenie, prevádzku a vypratanie zariadenia staveniska, náklady na vypracovanie dielenskej alebo výrobnej dokumentácie, náklady na stráženie staveniska, spotrebu elektrickej energie a vody a všetky ostatné náklady, ktoré mu môžu v súvislosti s realizáciou predmetu zákazky vzniknúť.

### Základnou zásadou posudzovania cien ponúknutých uchádzačmi je posudzovanie konečnej ceny, ktorú by verejný obstarávateľ bol povinný zaplatiť uchádzačovi v prípade úspechu jeho ponuky v tejto súťaži v súlade s platným právnym režimom upravujúcim akékoľvek dane a poplatky vzťahujúce sa na predmet zákazky.

## **Predloženie ceny za predmet zákazky**

### Uchádzač uvedie vo

svojej ponuke navrhovanú celkovú cenu za predmet zákazky vrátane dane z pridanej hodnoty (ďalej len „**DPH**“), ktorú bude musieť verejný obstarávateľ v zmysle slovenských právnych predpisov, v závislosti od uplatneného daňového režimu buď zaplatiť úspešnému uchádzačovi na základe faktúry alebo priamo odviesť v zmysle režimu prenesenej daňovej povinnosti, a to vo výške stanovenej slovenskými právnymi predpismi.

### Uchádzač v Návrhu na plnenie kritérií uvedie

### navrhovanú zmluvnú cenu bez DPH,

### sadzbu DPH a výšku DPH,

### navrhovanú zmluvnú cenu vrátane DPH.

Hodnotená bude cena bez DPH.

Uchádzač zároveň uvedie, či je alebo nie je registrovaným platiteľom DPH v Slovenskej republike.

### Cenu ponúkaného predmetu zákazky predloží uchádzač vyplnením Prílohy č. C.1 Návrh uchádzača na plnenie kritéria a Prílohy č. C.2 Cenová tabuľka – položkový rozpočet – výkaz výmer týchto súťažných podkladov.

### Uchádzač predloží Prílohu č. C. 2 týchto súťažných podkladov spôsobom stanoveným v bode 8.3.6 Časti A. Pokyny pre uchádzačov týchto súťažných podkladov. V prípade rozporu ocenenej Prílohy č. C. 2 predloženej uchádzačom spôsobom uvedeným v bode 8.4 Časti A. Pokyny pre uchádzačov týchto súťažných podkladov a ocenenou Prílohou č. C. 2 vo formáte .xls/.xlsx, je rozhodujúca ocenená Príloha č. C. 2 predložená spôsobom uvedeným v bode 8.4.

### Uchádzač musí predložiť ponuku na celý požadovaný rozsah predmetu zákazky, t. j. musí dať ponuku na všetky položky rozpočtu. Uchádzač je povinný vyplniť/oceniť všetky položky v nezmenenom poradí. Pokiaľ uchádzač neocení niektorú z položiek, bude zaviazaný uskutočniť predmet zákazky so všetkými požiadavkami verejného obstarávateľa uvedenými pod položkami v rozpočte za cenu, ktorú uvedie ako celkovú cenu predmetu zákazky, bez ohľadu na to, že nedošlo k oceneniu niektorých položiek v rozpočte. Pokiaľ určité súvisiace služby alebo plnenie alebo jej/jeho časť neobsahuje v položkovom rozpočte – výkaz výmer v Prílohe č. C.2 súťažných podkladov samostatnú položku, má sa za to, že cena za tieto služby/plnenie je zahrnutá v ostatných položkách cenovej tabuľky.

**Prílohy Časti C. súťažných podkladov**

**Príloha č. C. 1 Návrh uchádzača na plnenie kritéria**

**Príloha č. C. 2 Cenová tabuľka – položkový rozpočet – výkaz výmer**

# **ČASŤ D. Podmienky účasti uchádzačov**

## **Osobné postavenie**

### Splnenie podmienok účasti možno preukázať Jednotným európskym dokumentom v zmysle § 39 ZVO (ďalej ako „**JED**“), pričom doklady preukazujúce splnenie podmienok účasti predkladá verejnému obstarávateľovi uchádzač podľa § 55 ods. 1 ZVO v čase a spôsobom určeným verejným obstarávateľom.

### Uchádzač môže podľa § 114 ZVO predbežne nahradiť doklady určené verejným obstarávateľom na preukázanie splnenia podmienok účasti aj čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Vzor čestného vyhlásenia tvorí prílohu č. A. 2 týchto súťažných podkladov. Doklady preukazujúce splnenie podmienok účasti predkladá verejnému obstarávateľovi uchádzač podľa § 55 ods.1 ZVO.

### Tejto súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

### Spôsob preukázania splnenia podmienok podľa § 32 ods. 1 ZVO:

### Uchádzač preukáže splnenie podmienok účasti osobného postavenia svojím zápisom v zozname hospodárskych subjektov, ktorý vedie Úrad pre verejné obstarávanie (ďalej len ZHS) v súlade s § 152 ZVO.

### Uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3.2 vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

### Verejný obstarávateľ nie je oprávnený použiť údaje z informačných systémov verejnej správy podľa osobitného predpisu, a teda uchádzač (ak nie je zapísaný v ZHS alebo ak doklady dočasne nenahrádza predložením JED alebo čestným vyhlásením podľa § 114 ZVO) predloží za účelom preukázania splnenia podmienok účasti osobného postavenia verejnému obstarávateľovi v ponuke všetky doklady podľa § 32 ods. 2 ZVO.

### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

## **technická alebo odborná spôsobilosť**

### Splnenie podmienok týkajúcich sa účasti technickej alebo odbornej spôsobilosti možno preukázať Jednotným európskym dokumentom v zmysle § 39 ZVO alebo čestným vyhlásením podľa § 114 ZVO, pričom doklady, preukazujúce splnenie podmienok účasti predkladá verejnému obstarávateľovi uchádzač podľa § 55 ods. 1 ZVO v čase a spôsobom určeným verejným obstarávateľom.

Verejný obstarávateľ obmedzuje v súvislosti Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

### Tejto súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom alebo čestným vyhlásením):

### V súlade s ustanovením § 34 ods. 1 písm. b) ZVO: Zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

1. bol verejný obstarávateľ alebo obstarávateľ podľa ZVO, dokladom je referencia,
2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov:

Zo zoznamu uskutočnených stavebných prác musí vyplynúť, že uchádzač v rozhodnom období realizoval minimálne (2) dve zákazky, ktorých predmetom bola dodávka a montáž distribučnej sústavy tepla (primárny rozvod) pozostávajúcej z oceľových teplovodných rozvodov, odovzdávacích staníc tepla a implementácie dispečerského informačného systému v oblasti merania a regulácie tejto distribučnej sústavy tepla, pričom kumulatívna hodnota takýchto zákaziek bola minimálne 1.500.000 EUR bez DPH (slovom: jedenmilión päťstotisíc eur bez DPH).

V prípade uvedenia hodnôt v inej mene ako v EUR, je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu zaslania Výzvy na uverejnenie do Vestníka verejného obstarávania.

### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.

Minimálna požadovaná úroveň štandardov:

Uchádzač musí preukázať svoju odbornú spôsobilosť na realizáciu predmetu zákazky potvrdením, že má k dispozícii nižšie uvedených expertov spĺňajúcich stanovené požiadavky. Nižšie uvedené požiadavky na experta uchádzač preukáže:

1. predložením profesijného životopisu, s minimálnym obsahom:

\* meno a priezvisko experta,

\* dosiahnuté vzdelanie

\* prehľad profesijnej praxe vzťahujúcej sa k požadovanej činnosti experta (pokiaľ to požiadavky na experta vyžadujú),

\* súčasná pracovná pozícia experta u uchádzača, resp. iný právny vzťah medzi expertom a uchádzačom,

\* vlastnoručný podpis experta, a/alebo

1. predložením požadovaného platného osvedčenia o odbornej spôsobilosti alebo ekvivalentného dokladu, preukazujúceho kvalifikáciu experta, ktorý bude uchádzačovi k dispozícii na plnenie predmetu zákazky.

Uchádzač vyššie uvedeným spôsobom preukáže splnenie nasledujúcich minimálnych požiadaviek na expertov:

### Expert č. 1: Stavbyvedúci v odbore inžinierske stavby s odborným zameraním potrubné, energetické a  líniové stavby (1 osoba)

1. platné osvedčenie o vykonaní odbornej skúšky podľa zákona č. 138/1992 Z. z. o autorizovaných architektoch a autorizovaných stavebných inžinieroch v znení neskorších predpisov v platnom znení, v odbore inžinierske stavby s odborným zameraním potrubné, energetické a iné líniové stavby, resp. obdobné osvedčenie vydané príslušným orgánom v krajine sídla osoby – uchádzač túto podmienku preukáže spôsobom podľa bodu 2.2.2 b) vyššie,
2. najmenej päť rokov odbornej praxe vo výkone činnosti stavbyvedúceho a/alebo stavebného dozoru pri líniových stavbách s inštaláciou oceľového teplovodného potrubia – uchádzač túto podmienku preukáže spôsobom podľa bodu 2.2.2 a) vyššie.
   * + 1. Expert č. 2: Projektový manažér s certifikátom (1 osoba)
3. odborná spôsobilosť – projektový manažér s platným certifikátom PRINCE 2 úroveň Practitioner alebo ekvivalentného certifikátu od akreditovanej autority. Za ekvivalentný certifikát bude verejný obstarávateľ považovať

* PRINCE2TM Professional, PRINCE2TM Agile Practitioner,
* IPMA A + PRINCE2TM Foundation, resp. IPMA B + PRINCE2TM Foundation,
* PgMP + PRINCE2TM Foundation, resp. PMP + PRINCE2TM Foundation,
* MSPTM Practitioner + PRINCE2TM Foundation,
* PMI PMP + PRINCE2TM Foundation,

- uchádzač túto podmienku preukáže spôsobom podľa bodu 2.2.2 b) vyššie,

1. najmenej tri roky odbornej praxe vo výkone činnosti projektového manažéra v energetike - uchádzač túto podmienku preukáže spôsobom podľa bodu 2.2.2 a) vyššie,
2. minimálne tri praktické skúsenosti s riadením projektov v energetike - uchádzač túto podmienku preukáže spôsobom podľa bodu 2.2.2 a) vyššie.
   * + 1. Expert č. 3: Zvárač s certifikátom (1 osoba)
3. platné osvedčenie o odbornej spôsobilosti vydané certifikačným orgánom pre certifikáciu osôb vo zváraní podľa STN EN ISO 9606-1 - Tavné zváranie. Časť 1: Ocele, resp. obdobné osvedčenie vydané príslušným orgánom v krajine sídla osoby – uchádzač túto podmienku preukáže spôsobom podľa bodu 2.2.2 b) vyššie.

### Expert č. 4: Elektrotechnik na riadenie činnosti alebo na riadenie prevádzky (1 osoba)

1. platné osvedčenie o odbornej spôsobilosti na činnosť na technickom zariadení elektrickom podľa § 23 Vyhlášky MPSVaRč. 508/2009 Z.z. nad 1 000 V, resp. obdobné osvedčenie vydané príslušným orgánom v krajine sídla osoby - uchádzač túto podmienku preukáže spôsobom podľa bodu 2.2.2 b) vyššie,
2. najmenej tri roky odbornej praxe vo výkone činnosti nasadzovania riadiacich centrál, podcentrál a iných systémov v oblasti energetiky - uchádzač túto podmienku preukáže spôsobom podľa bodu 2.2.2 a) vyššie,
3. minimálne tri praktické skúsenosti s realizáciou projektu v rozsahu porovnateľom k predmetu zákazky v oblasti nasadzovania riadiacich centrál, podcentrál a iných systémov v oblasti energetiky - uchádzač túto podmienku preukáže spôsobom podľa bodu 2.2.2 a) vyššie.

### Expert č. 5: Systémový IT integrátor

1. najmenej tri roky odbornej praxe pri tvorbe a implementácii riadiacich systémov v energetike (výroba a rozvod tepla) - uchádzač túto podmienku preukáže spôsobom podľa bodu 2.2.2 a) vyššie,
2. minimálne tri praktické skúsenosti s realizáciou projektu v rozsahu porovnateľom k predmetu zákazky v oblasti tvorby a implementácie riadiacich systémov v energetike (výroba a rozvod tepla) - uchádzač túto podmienku preukáže spôsobom podľa bodu 2.2.2 a) vyššie.

### Expert č. 6: Programátor v programovacom jazyku vzťahujúcom sa k predmetu zákazky

1. najmenej tri roky odbornej praxe pri tvorbe a implementácii riadiacich systémov v energetike (výroba a rozvod tepla) - uchádzač túto podmienku preukáže spôsobom podľa bodu 2.2.2 a) vyššie,
2. minimálne jedna praktická skúsenosť s realizáciou projektu v rozsahu porovnateľom k predmetu zákazky v oblasti tvorby a implementácie riadiacich systémov v energetike (výroba a rozvod tepla) - uchádzač túto podmienku preukáže spôsobom podľa bodu 2.2.2 a) vyššie.

**Verejný obstarávateľ uvádza, že uchádzač môže vo svojej ponuke prostredníctvom jednej osoby preukázať viacero expertných pozícií uvedených v bode 2.2.2.1 až 2.2.2.6 vyššie.**

**Verejný obstarávateľ požaduje, aby uchádzač vo svojej ponuke uviedol súčasnú pracovnú pozíciu experta u uchádzača, resp. iný právny vzťah k uchádzačovi za Experta č. 3.**

### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

# **ČASŤ E. Obchodné podmienky**

# 

## **Podmienky uzatvorenia zmluvy**

1. S úspešným uchádzačom bude uzavretá zmluva o dielo v súlade s ustanoveniami § 536 a nasl. zákona   
   č. 513/1991 Zb., Obchodný zákonník za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia ako aj jeho cena budú presne zodpovedať obsahu víťaznej ponuky a bude v súlade so špecifikáciou stanovenou v Časti B. Opis predmetu zákazky týchto súťažných podkladoch.
2. Uchádzač predloží v ponuke návrh zmluvy vypracovaný v súlade s týmito súťažnými podkladmi. Uchádzač je povinný použiť vzor zmluvy o dielo uvedený v Prílohe č. E. 1 tejto časti súťažných podkladov. Uchádzač nesmie okrem doplnenia vyznačeného textu,akokoľvek meniť vzor zmluvy. Ak uchádzač predloží návrh zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka zo súťaže vylúčená. Uchádzač bude písomne upovedomený o vylúčení jeho ponuky zo súťaže s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.
3. Vzor zmluvy je uvedený v Prílohe č. E. 1 tejto časti súťažných podkladov.

**Prílohy Časti E. súťažných podkladov**

**Príloha č. E. 1 Zmluva o dielo**

# **Časť F. Kritéria hodnotenia ponúk**

## **Kritérium na hodnotenie ponúk**

* 1. Jediným kritériom na hodnotenie ponúk je: najnižšia cena predmetu zákazky vypočítaná a vyjadrená v EUR bez DPH podľa Časti C. Spôsob určenia ceny týchto súťažných podkladov.

## 

## **Spôsob vyhodnotenia ponúk**

* 1. Poradie ponúk bude určené od najnižšej po najvyššiu ponúkanú cenu.
  2. Na prvom mieste sa umiestni ponuka uchádzača s najnižšou ponúkanou cenou.
  3. Úspešným uchádzačom v súťaži sa stane uchádzač, ktorého ponuka bude obsahovať najnižšiu cenu.
  4. Ponúkanú cenu uchádzač predloží v Cenovej tabuľke - položkový rozpočet – výkaz výmer, ktorý je uvedený v Prílohe č. C. 2 týchto súťažných podkladov. Spolu s vyplneným výkazom výmer uchádzač tiež predloží výslednú cenu za celý predmet zákazky vyplnením Návrhu na plnenie kritérií, ktorý tvorí Prílohu č. C.1 týchto súťažných podkladov.

# **Príloha č. A.1: Jednotný európsky dokument (JED) v zmysle § 39 ZVO**

1. Verejný obstarávateľ uverejní v profile verejného obstarávateľa ako súčasť dokumentov k zákazke aj jednotný európsky dokument (ďalej len „**JED**“) vo formáte .pdf ako aj verziu elektronického formulára JED vo formáte .xml vygenerovanú verejným obstarávateľom, ktorá bude obsahovať vyplnenú Časť I.: Informácie týkajúce sa postupu verejného obstarávania a verejného obstarávateľa alebo obstarávateľa, ako aj výber jednotlivých polí formulára predstavujúcich jednotlivé podmienky účasti stanovené verejným obstarávateľom v súťaži, ktoré má uchádzač vyplniť.
2. Uchádzač si stiahne z profilu formulár JED v .xml formáte, ktorý následne importuje na nasledovnej adrese <https://www.uvo.gov.sk/espd/filter?lang=sk>. Po načítaní formuláru uchádzač vyplní všetky polia v požadovanom rozsahu.
3. Podrobnejšie inštrukcie sú uvedené na web stránke Úradu pre verejné obstarávanie na adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>.

Príloha č. A.2: Čestné vyhlásenie o splnení podmienok účasti

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku v rámci postupu zadávania podlimitnej zákazky postupom podľa § 112 až 116 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**ZVO**“) (ďalej len „**súťaž**“) vyhláseného verejným obstarávateľom **TEHOS, s. r. o., Námestie slobody 1269/3, 026 01 Dolný Kubín** (ďalej len „**verejný obstarávateľ**“) na obstaranie predmetu zákazky **Modernizácia tepelnej sústavy TEHOS, Dolný Kubín – Bysterec** (ďalej len „**zákazka**“) výzvou na predkladanie ponúk uverejnenou vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku],* týmto

**čestne vyhlasujem, že**

**spĺňam všetky podmienky účasti** tejto súťaže určené verejným obstarávateľom a poskytnem verejnému obstarávateľovi na požiadanie doklady, ktoré týmto čestným vyhlásením nahradzujem.

*[Uchádzač môže ďalej v tomto čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. ]*

V *[doplniť miesto]* dňa *[doplniť dátum]*

–––––––––––––––––––––––––-

*[doplniť meno a priezvisko*

*a  podpis oprávnenej osoby]*

# **Príloha č. A.3: Čestné vyhlásenie o neprítomnosti konfliktu záujmov**

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku v rámci postupu zadávania podlimitnej zákazky postupom podľa § 112 až 116 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**ZVO**“) (ďalej len „**súťaž**“) vyhláseného verejným obstarávateľom **TEHOS, s. r. o., Námestie slobody 1269/3, 026 01 Dolný Kubín** (ďalej len „**verejný obstarávateľ**“) na obstaranie predmetu zákazky **Modernizácia tepelnej sústavy TEHOS, Dolný Kubín – Bysterec** (ďalej len „**zákazka**“) výzvou na predkladanie ponúk uverejnenou vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku],* týmto

**čestne vyhlasujem, že**

v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 ZVO (**„zainteresovaná osoba**“) akékoľvek aktivity, ktoré by mohli viesť k zvýhodneniu nášho postavenia v súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V *[doplniť miesto]* dňa *[doplniť dátum]*

–––––––––––––––––––––––––-

*[doplniť meno a priezvisko*

*a  podpis oprávnenej osoby]*

Príloha č. A.4: Vyhlásenie o akceptácii podmienok súťaže

**Čestné vyhlásenie**

Obchodné meno/ názov: .........................................................................................................................................

Sídlo: .........................................................................................................................................

IČO: .........................................................................................................................................

Konajúci prostredníctvom: .........................................................................................................................................

ako uchádzač predkladajúci ponuku na predmet obstarávania „**Modernizácia tepelnej sústavy TEHOS, Dolný Kubín – Bysterec**“ vyhlásený verejným obstarávateľom **TEHOS, s. r. o., Námestie slobody 1269/3, 026 01 Dolný Kubín,** postupom zadávania podlimitnej zákazky postupom podľa § 112 až 116 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**ZVO**“) vyhlásenej uverejnením výzvy na predkladanie ponúk vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* (ďalej len „**súťaž**“), týmto

**v y h l a s u j e m**

1. že v plnom rozsahu a bez výhrad súhlasím so všetkými podmienkami súťaže uvedenými výzve na predkladanie ponúk, v súťažných podkladoch pre vypracovanie ponúk a ich prílohách, ktoré som v súvislosti s touto súťažou prevzal, vrátane obchodných podmienok (návrh zmluvy), ktoré tvoria súčasť súťažných podkladov pre vypracovanie ponuky, a
2. že všetky mnou predložené doklady a údaje uvedené v ponuke sú pravdivé a úplné.

Zároveň týmto vyhlasujem, že v prípade uzavretia záväzkového vzťahu s verejným obstarávateľom na vyššie uvedený predmet obstarávania:

nebudem plnenie predmetu zmluvy poskytovať prostredníctvom subdodávateľa/-ov,

informácie o subdodávateľoch uvediem verejnému obstarávateľovi najneskôr v čase uzavretia zmluvy

(napr. z dôvodu, že v čase predkladania ponuky mi informácie o subdodávateľoch nie sú známe),

budem plnenie predmetu zmluvy poskytovať prostredníctvom nasledovných subdodávateľov

v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 € s DPH** |
| meno a priezvisko | adresa pobytu | dátum narodenia |
|  |  |  |  |  |  |  | Áno  Nie |
|  |  |  |  |  |  |  | Áno  Nie |
|  |  |  |  |  |  |  | Áno  Nie |

Ponuku v rámci tejto súťaže predkladám:

samostatne,

ako skupina dodávateľov, ktorú tvoria nasledovné subjekty:

|  |  |  |  |
| --- | --- | --- | --- |
| **Obchodné meno** | **Sídlo** | **IČO** | **Zástupca skupiny dodávateľov áno/nie** |
|  |  |  |  |
|  |  |  |  |

**Vyhlasujeme, že** pre účely elektronickej komunikácie k tejto zákazke, budeme využívať naše konto s užívateľským menom [*doplniť e-mailovú adresu uchádzača*] na portáli JOSEPHINE (ďalej len „**konto**“). Berieme na vedomie, že dokumenty sa považujú za doručené ich odoslaním do nášho konta na portáli JOSEPHINE, pričom kontrola konta je na našej zodpovednosti.

V zmysle ustanovenia § 49 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhlasujem, že sme ako uchádzač / skupina dodávateľov vypracovali túto ponuku

samostatne,

s využitím služieb alebo podkladov nasledovných osôb (napr. subdodávateľ, poskytovateľ kapacít, externý subjekt, ktorý sa podieľal na vypracovaní ponuky a pod.):

|  |  |  |
| --- | --- | --- |
| **Obchodné meno / názov** | **Sídlo / adresa pobytu** | **IČO (ak bolo pridelené)** |
|  |  |  |
|  |  |  |

*\*Pri vypĺňaní berte, prosím, do úvahy metodické usmernenie Úradu pre verejné obstarávania zo dňa 14.02.2019, východiskom ktorého je dôvodová správa k novele zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá v súvislosti s uvedením údajov osoby, ktorej služby uchádzač využil uvádza, že v praxi sa vyskytujú prípady, keď sa v tom istom verejnom obstarávaní objavia ponuky obsahujúce rovnaké chyby, formulácie, prípadne iné znaky, ktoré sa javia ako indície protisúťažného správania. V rámci prešetrovania možného protisúťažného konania sa následne zistí, že podklady pre uchádzačov pripravoval ten istý externý subjekt, a tak sa pristúpilo k zavedeniu povinnosti uviesť údaje o takomto subjekte v ponuke. Vzhľadom na uvedené je možné vyjadriť názor, že v prípade, ak sa na vypracovaní ponuky podieľal iný subjekt (napr. subdodávateľ) túto skutočnosť uchádzač uvedie.*

Zároveň vyhlasujem a potvrdzujem, že v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), a v rozsahu, v akom to predpisuje ZoOÚ, som si od všetkých dotknutých osôb, ktorých osobné údaje sú obsiahnuté v mojej ponuke, zabezpečil všetky potrebné súhlasy so spracovaním osobných údajov za účelom podania tejto ponuky a poučil všetky dotknuté osoby o spôsobe a rozsahu spracovania ich osobných údajov na účel podania tejto ponuky. Zároveň vyhlasujem a potvrdzujem, že všetky dotknuté osoby mi udelili svoj súhlas na to, aby tieto osobné údaje boli poskytnuté, a aby ich ďalej za deklarovaným účelom spracovával tak verejný obstarávateľ ako aj spoločnosť Tatra Tender s.r.o., ktorá pre verejného obstarávateľa vykonáva niektoré činnosti spojené s realizáciou verejného obstarávania.

V ............................, dňa ...................

*(uviesť miesto a dátum podpisu)*

Podpis: ..........................................

*(uviesť meno, priezvisko a funkciu konajúcej osoby)*

# 

# **Prílohy č. B.1: Projektová dokumentácia, stavebné povolenie + oznámenia stavebného úradu k ohláseniu stavby**

(súbory .pdf/.doc/.dwg)

# **Príloha č. B.2: Identifikácia vybraných technologických zariadení, materiálov a inteligentného riadiaceho systému**

V nasledujúcej tabuľke uchádzač uvedie návrhy a podrobné identifikačné údaje o hlavných materiáloch, strojoch, zariadeniach a výrobkoch, ktoré budú počas realizácie zabudované do predmetu zákazky a o inteligentnom riadiacom systéme, ktoré sú súčasťou predmetu zákazky.

|  |  |  |  |  |
| --- | --- | --- | --- | --- |
| Pol. | Zoznam  (podľa popisu v Prílohe č. C. 2 súťažných podkladov) | Výrobca | Typ výrobku | Popis a technické údaje  (kapacita, výkony, a iné parametre, z ktorých bude jednoznačne zrejmé, že výrobok spĺňa všetky požadované parametre) |
| 1 | Rúra oceľová bezšvová hladká kruhová d 377 mm, hr. steny 9,0 mm, ozn.11 353.0 | *[doplní uchádzač]* | *[doplní uchádzač]* | *[doplní uchádzač]* |
| 2 | P odbočka DN40/25"B" oceľ.poz.zvar.48,3x2,6/33,7x2,6-HDPE 125x3/110x3 (1,1\*1,0 m) | *[doplní uchádzač]* | *[doplní uchádzač]* | *[doplní uchádzač]* |
| 3 | Armatúra kombinovaná DN50/25"B" oceľ.poz.zvar.60,3x2,9/33,7x2,6-HDPE 140x3/90x3 | *[doplní uchádzač]* | *[doplní uchádzač]* | *[doplní uchádzač]* |
| 4 | Rúra oceľová predizolovaná B zosílená DN 150 pre ústredné kúrenie, d 168,3 mm, hr. steny 4,0 mm, dĺ. 12 m, priemer s izoláciou 280 mm, plášť HDPE, | *[doplní uchádzač]* | *[doplní uchádzač]* | *[doplní uchádzač]* |
| 5 | Poklop liatinový okrúhly trieda zaťaženia D 400, priemer 600 mm typ rámu sklbovým uložením, uzamykatelný | *[doplní uchádzač]* | *[doplní uchádzač]* | *[doplní uchádzač]* |
| 6 | Rohož FM D80 CB GVN (R-NGR) 80x1000x3000 mm, čadičová minerálna technická izolácia so sklenou rohožou do 100°C, | *[doplní uchádzač]* | *[doplní uchádzač]* | *[doplní uchádzač]* |
| 7 | Dvojcestný regulačný ventil so zabudovaným obmedzovačom prietoku VFQ2 ,PN 16 DN 65,kvs 50, 2-cestný,prírub.prívod/spiatočka, prípadne ekvivalant | *[doplní uchádzač]* | *[doplní uchádzač]* | *[doplní uchádzač]* |
| 8 | Ventil regulačný GF DN 300 prírubový priamy s meracími ventilčekmi, príp.ekvivalent | *[doplní uchádzač]* | *[doplní uchádzač]* | *[doplní uchádzač]* |
| 9 | Klapka prírubová spätná - DN 250, dĺ. 600 mm, liatina GJL 250, GJS 40015, EPDM, príp.ekvivalent | *[doplní uchádzač]* | *[doplní uchádzač]* | *[doplní uchádzač]* |
| 10 | Guľový uzáver pre vodu s odvodnením, 1",niklovaná mosadz OT 58 ,príp.ekvivalent | *[doplní uchádzač]* | *[doplní uchádzač]* | *[doplní uchádzač]* |
| 11 | Regulítor rozdielového tlaku a prietoku závitový AVPQ PN 16, DN 20,rozsah 0,2-1,0/0,2 bar,kvs 6,3,montáž do spiatočky,príp.ekvivalent | *[doplní uchádzač]* | *[doplní uchádzač]* | *[doplní uchádzač]* |
| 12 | Regulítor rozdielového tlaku a prietoku závitový AVPQ ,PN 16 DN 50,rozsah 0,2-1,0/0,2 bar,kvs 20,montáž do prívodu, príp.ekvivalent | *[doplní uchádzač]* | *[doplní uchádzač]* | *[doplní uchádzač]* |
| 13 | Frekvenčný menič vektorový 75 / 90 (HD/ND) kW; 140 / 160 A; 400 V; 50 Hz; IP23; EMC filtrácii kat. C2. (napríklad V810-4T0750G/900P) | *[doplní uchádzač]* | *[doplní uchádzač]* | *[doplní uchádzač]* |
| 14 | Inteligentný riadiaci systém | | | |
| 14a | Popis použitého SW vybavenia a zabezpečenia funkčnosti uvedenej v Projektovej dokumentácii\* | *[doplní uchádzač]* | *[doplní uchádzač, vrátane uvedenia odkazu na oficiálnu webovú stránku výrobku, kde je uvedená jeho špecifikácia]* | *[doplní uchádzač]* |
| 14b | Dispečerské PC, prachu a teplote odolné nad 30°C s 3x LCD 24" s OS Windows 10, UPS zdroj, klávesnica, myš | *[doplní uchádzač]* | *[doplní uchádzač]* | *[doplní uchádzač]* |
| 14c | Dispečerské tablety 10" | *[doplní uchádzač]* | *[doplní uchádzač]* | *[doplní uchádzač]* |
| 14d | Server pre IRS | *[doplní uchádzač]* | *[doplní uchádzač]* | *[doplní uchádzač]* |

*\*V prípade, ak uchádzač plánuje vyvinúť vlastné riešenie informačného systému, prípadne ním už disponuje – vo svojej ponuke predloží čestné vyhlásenie, že dodaný informačný systém bude spĺňať všetky požiadavky verejného obstarávateľa v Prílohe č. B.1 týchto súťažných podkladov.*

Poznámka :

**Uchádzač predloží vo svojej ponuke ku každej z vyššie uvedených položiek certifikát a vyhlásenie o zhode, ak sa podľa príslušných právnych predpisov vyhotovuje.**

# **Príloha č. C.1: Návrh uchádzača na plnenie kritéria**

**NÁVRH NA PLNENIE KRITÉRIA**

Verejný obstarávateľ: **TEHOS, s. r. o., Námestie slobody 1269/3, 026 01 Dolný Kubín**

Predmet zákazky: **Modernizácia tepelnej sústavy TEHOS, Dolný Kubín – Bysterec**

|  |  |  |
| --- | --- | --- |
| **Obchodné meno a sídlo uchádzača:** | *[doplní uchádzač]* | |
| **Uchádzač je registrovaným platiteľom DPH v SR:** | áno | nie |
| **Kritérium na vyhodnotenie ponúk:** | Najnižšia cena predmetu zákazky | |

|  |  |  |  |  |  |
| --- | --- | --- | --- | --- | --- |
| **Názov kritéria** | **Merná jednotka** | **Návrh uchádzača** | | | |
| **bez DPH** | **Sadzba DPH v %** | **Výška DPH v EUR** | **s DPH** |
| Najnižšia cena | Celková cena v EUR bez DPH | *[Doplniť kladné číslo zaokrúhlené na maximálne dve desatinné miesta]* | *[Doplniť kladné číslo zaokrúhlené na maximálne dve desatinné miesta]* | *[Doplniť kladné číslo zaokrúhlené na maximálne dve desatinné miesta]* | *[Doplniť kladné číslo zaokrúhlené na maximálne dve desatinné miesta]* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

# **Príloha č. C.2: Cenová tabuľka – položkový rozpočet – výkaz výmer**

(súbory .xls)

# **Príloha č. E.1: Zmluva o dielo – vzor zmluvy**

(súbor .doc)

SUMARIZÁCIA PRÍLOH SÚŤAŽNÝCH PODKLADOV

Príloha č. A. 1 Jednotný európsky dokument (JED) v zmysle § 39 ZVO

Príloha č. A. 2 Čestné vyhlásenie o splnení podmienok účasti

Príloha č. A. 3 Čestné vyhlásenie o neprítomnosti konfliktu záujmov

Príloha č. A. 4 Vyhlásenie o akceptácii podmienok súťaže

Príloha č. B. 1 Projektová dokumentácia, stavebné povolenie, oznámenia stavebného úradu k ohláseniu stavby

Príloha č. B. 2 Identifikácia vybraných technologických zariadení, materiálov a informačného riadiaceho systému

Príloha č. C. 1 Návrh uchádzača na plnenie kritéria

Príloha č. C. 2 Cenová tabuľka – položkový rozpočet – výkaz výmer

Príloha č. E. 1 Zmluva o dielo – vzor zmluvy